b'\n_START_ARTICLE_\nInternet-radio\n_START_PARAGRAPH_\nInternet-radio on radioasema tai -l\xc3\xa4hetys, jota voidaan kuunnella Internetin kautta. Osa Internet-radioista ei l\xc3\xa4het\xc3\xa4 ollenkaan perinteisesti radioaalloilla ("maanp\xc3\xa4\xc3\xa4llinen radiol\xc3\xa4hetys"), mutta niit\xc3\xa4 kutsutaan radioasemiksi l\xc3\xa4hett\xc3\xa4m\xc3\xa4ns\xc3\xa4 ohjelmatyylin (esimerkiksi juonnettua musiikkiohjelmaa) takia. Radioasemalle on my\xc3\xb6s tunnusomaista, ett\xc3\xa4 kuuntelija ei itse voi vaikuttaa l\xc3\xa4hetysajankohtaan tai -sis\xc3\xa4lt\xc3\xb6\xc3\xb6n. Varsinaisissa Internet-radioissa taas kuuntelijoilla on useinkin mahdollista vaikuttaa esimerkiksi soitettavaan musiikkiin._NEWLINE_Internet-radiol\xc3\xa4hetyksen \xc3\xa4\xc3\xa4nenlaatuun vaikuttaa merkitt\xc3\xa4v\xc3\xa4sti radion k\xc3\xa4ytt\xc3\xa4m\xc3\xa4 bittivirta, joka on yleens\xc3\xa4 v\xc3\xa4lill\xc3\xa4 64\xe2\x80\x93320 kilotavua sekunnissa. Isompi bittivirta mahdollistaa paremman \xc3\xa4\xc3\xa4nenlaadun ja etenkin eritt\xc3\xa4in pienist\xc3\xa4 bittivirroista puhuttaessa t\xc3\xa4m\xc3\xa4 on helposti kuultavissa._NEWLINE_Internet-radioita voi kuunnella esimerkiksi tietokoneella, \xc3\xa4lypuhelimella tai erityisesti internet-radion kuunteluun suunnitelluilla vastaanottimilla. K\xc3\xa4ytetyst\xc3\xa4 laitteessa riippumatta internet-yhteys on v\xc3\xa4ltt\xc3\xa4m\xc3\xa4t\xc3\xb6n kuuntelun aikana._NEWLINE_Suomenkielisist\xc3\xa4 radioasemista Internetiss\xc3\xa4 l\xc3\xa4hett\xc3\xa4v\xc3\xa4t muun muassa Yleisradio sek\xc3\xa4 useat kaupalliset asemat.'